open-index/open-wikipedia-markdown huggingface dataset:
1941 m. birželio 26 d. Pravieniškių žudynės

**Pravieniškių žudynės** – vienas iš Raudonosios armijos nusikaltimų Lietuvos teritorijoje, įvykdytas 1941 m. traukiantis Raudonajai Armijai iš Lietuvos teritorijos.

Karo pradžioje Pravieniškėse kalėjo 444–451 kalinys. Kalinti daugiausia 2–4 metams nuteistieji, jie čia turėjo atlikti priverčiamus sunkiuosius darbus, tokius kaip durpių kasimas. Tarp jų buvo 80 internuotų lenkų, 20–30 už įvairius nusikaltimus nuteistų raudonarmiečių. Nuo kitų kalinimo įstaigų Pravieniškėse įkurtas lageris skyrėsi ir tuo, kad visi sargybiniai ir prižiūrėtojai buvo lietuviai.

Vokietijai užpuolus SSRS, kalinti raudonarmiečiai buvo apginkluoti ir išvežti, sustiprinta lagerio sargyba. 1941 m. birželio 26 d. apie 12-13 valandą į lagerį atvyko bolševikų tankas ir šarvuotas automobilis su maždaug 50 kareivių. Iš barakų į uždarą kiemą buvo išvesti kaliniai, visiems liepta rankas iškelti aukštyn ir taip stovėti apie 2 valandas. Vėliau jie sušaudyti panaudojant kulkosvaidžius ir automatinius šautuvus. Vadovaujant leitenantui Kiseliovui sušaudyti visi tuo metu kalėję kaliniai, taip pat 21 lagerio tarnautojas, įskaitant samdomuosius raštinės darbuotojus, 6 moterys ir 13 bei 16 metų mergaitės. Pirmiau sušaudytas kalėjimo personalas, vėliau kaliniai. Likę gyvi buvo pribaigti durtuvais ir į kūnų krūvą numesta granata. Skaičiuojama, kad žudynių aukomis tapo 260 žmonių, skirtingais duomenimis, apie 60-150 žmonių pavyko išsigelbėti.

Tų pačių metų birželio 29 d. lagerio teritorijoje buvo palaidoti 182 nužudytųjų palaikai, o 50 jų išsivežė giminės.

Nacių vokiečių propagandos būrys ištisą parą darkė lavonus prieš parodant juos giminėms ir jų sielvartą užfiksavusiems fotografams. Laidotuvių išvakarėse buvo atidaryta foto paroda.

## Atminimas
* Stendas apie žudynes yra publikuojamas IX forto muziejuje šalia kitų trijų stendų apie besitraukiančios Raudonosios Armijos įvykdytus karo nusikaltimus.
* 1991 m. birželio 26 d. Pravieniškių II gyvenvietėje pastatytas paminklas žudynių aukoms. Autoriai – Algis Šalkauskas, Zenonas Sakalauskas.

## Šaltiniai

## Taip pat skaitykite
* TSRS karo nusikaltimai
* Rainių žudynės
* Panevėžio cukraus fabriko žudynės
Beržėnų tvenkinys

**Beržėnų tvenkinys** – tvenkinys Lietuvoje, Joniškio rajone, 20 km į pietvakarius nuo Joniškio. Sudarytas užtvenkus Kūros upę (Mūšos intakas) 2,65 km nuo jos žiočių. Tvenkinio ilgis iš pietvakarių į šiaurės rytus – 1,76 km, plotis – iki 0,4 km. Altitudė 86,9 m. Pietvakarinė tvenkinio dalis sudaryta iš 2 ilgų įlankų. Pietrytinis krantas aukštokas. Vakarinis ir pietinis krantai daugiausia apaugę mišku (Beržėnų miškas). Rytinėje pakrantėje yra Beržėnų kaimas, vakarinėje – Vaišnoriai, pietinėje – Gulbinų viensėdis. Rytine pakrante eina kelias . 

Tvenkinys įrengtas 1975 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
PS Kemi Kings

**Palloseura Kemi Kings** – Suomijos futbolo klubas iš Kemio. Dar žinomas kaip **PS Kemi KIngs**.

## Istorija

Klubas įkurtas, kai 1999 m. spalio mėn. susijungė trys klubai. (Kemin Palloseura *([[KePS Kemi]])*, Kemin Pallotoverit-85 *(KPT-85)* ir Visan Pallo.)

Iš pradžių dalyvavo žemesniųjų divizionų pirmenybėse, o 2016 m. debiutavo elito pirmenybėse.

## Pasiekimai
* 2016 m. Veikkausliiga užimta 9 vieta yra aukščiausias klubo pasiekimas.

## Sezonai

|}
: Šaltiniai: RSSSF.

## Garsesni žaidėjai
; Žaidėjai, atstovavę nacionalinei Suomijos komandai
*  Kalle Taimi, gynėjas;
*  Tuomo Könönen, saugas;
; Užsieniečiai
*  Cornelius Stewart, saugas, puolėjas;
*  Aliu Djaló, saugas;

## Išnašos

## Nuorodos
*
Jurdaičių (Endriškių) tvenkinys

**Jurdaičių (Endriškių) tvenkinys** – tvenkinys Lietuvoje, Joniškio rajone, 16 km į vakarus nuo Joniškio. Sudarytas užtvenkus Lankos upę (Kivės intakas, Vilkijos upės baseinas) 16,3 km nuo jos žiočių. Tvenkinio ilgis iš pietvakarių į šiaurės rytus – 1 km, plotis – iki 0,24 km. Altitudė 76,5 m. Krantai žemi, apaugę medžiais ir krūmais. Iš vakarų ir pietų stūkso Didmiškio miškas, į rytus plyti dirbami laukai. Įsikūrę šie kaimai: rytuose – Endriškiai, pietryčiuose – Jurdaičiai. Šiaurinėje pakrantėje įrengtas paplūdimys, vakarinėje yra Janušynės poilsiavietė.

Tvenkinys įrengtas 1975 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Joniškio I tvenkinys

**Joniškio I tvenkinys** – tvenkinys Lietuvoje, Joniškio rajone, Joniškio šiaurvakariniame pakraštyje. Sudarytas užtvenkus Sidabros upę (Platonio intakas) 31,8 km nuo jos žiočių. Tvenkinio ilgis iš pietvakarių į šiaurės rytus – 0,92 km, plotis – iki 0,18 km. Altitudė 49,5 m. Krantai žemi. Pietvakarinis tvenkinio galas užpelkėjęs. Pasroviui už 0,28 km telkšo Joniškio II tvenkinys. Pietvakarinėje pakrantėje auga miškelis, rytiniame yra Joniškio miesto stadionas. Aplink tvenkinį įkurta miesto poilsio zona. Šiaurinėje pakrantėje yra įrengtas paplūdimys, yra pasodintas ąžuolynas Lietuvos valstybės 100-mečio proga. Atokiau šiaurvakarinio kranto eina kelias . Į pietus įsikūrusi kolektyvinių sodų bendrija

Tvenkinys įrengtas 1973 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Joniškio II tvenkinys

**Joniškio II tvenkinys** – tvenkinys Lietuvoje, Joniškio rajone, Joniškio šiauriniame pakraštyje. Sudarytas užtvenkus Sidabros upę (Platonio intakas) 31 km nuo jos žiočių. Tvenkinio ilgis iš pietvakarių į šiaurės rytus – 0,57 km, plotis – iki 0,15 km. Yra nedidelė (0,16 ha) sala. Altitudė 47 m. Krantai žemi. Aplink tvenkinį įrengta poilsio zona, rytinėje pakrantėje - Draugystės parkas. Vakarinį tvenkinio galą kerta geležinkelis Šiauliai–Joniškis–valstybės siena. Tvenkinio užtvanka eina kelias . 

Tvenkinys įrengtas 1985 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Kemsių tvenkinys

**Kemsių tvenkinys** – tvenkinys Lietuvoje, Joniškio rajone, 8 km į pietryčius nuo Žagarės. Sudarytas užtvenkus Vilkijos upę (Švėtės intakas) 32,8 km nuo jos žiočių. Tvenkinio ilgis iš pietų į šiaurę – 0,8 km, plotis – iki 0,22 km. Altitudė 58,5 m. Tvenkinio krantai žemi, apaugę medžiais ir krūmynais, pietinė dalis pelkėta. Aplinkui plyti dirbami laukai. Pietryčiuose yra Skaistgirio miestelis, rytuose – Budraičiai, pietuose – Kemsiai. Šiauriau tvenkinio eina kelias . 

Tvenkinys įrengtas 1975 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Uhu

**Uhu** () – miestas Kinijos rytuose, Anhujaus provincijoje; jūrinis uostas Jangdzės upės pakrantėje. Svarbus transporto mazgas ir prekybinis–paskirstymo centras Jangzdės baseino žemės ūkio srityje. Metalurgijos, mašinų gamybos (taip pat – laivų), medvilnės, šilko, maisto, odos, gumos pramonė.

Uhu miesto prefektūroje 2010 m. gyveno 3,54 mln. gyventojų, pačiame mieste – 1,26 mln.

## Istorija

Mingų dinastijos laikais Uhu iškilo kaip svarbus uostas ir prekybos ryžiais centras. Miesto apylinkės garsėjo vaizdingais kraštovaizdžiais – juos aprašė garsūs kinų poetai Li Bajus, Sie Tiao, Du Mu.

## Šaltiniai
Zebrinis baublys

**Zebrinis baublys** (*Zebrilus undulatus*) – garninių (*Ardeidae*) šeimos paukštis.

## Paplitimas

Paplitęs Kolumbijoje, Venesueloje, Gajanoje, Suriname, Prancūzijos Gvianoje, Brazilijoje, Peru ir Bolivijoje. Laikosi šalia upelių, balų, mangrovėse.

## Išvaizda

Smulkus garninis paukštis. Kūno ilgis – 28 – 33 cm, svoris – 123 g. Galva ir kaklas išmarginti smulkiu, pilku skersiniu raštu. Viršugalvyje juodas, ilgesnių plunksnų kuodas. Snapas trumpas ir tamsus. Rainelė geltona. Nugara, viršutinė sparnų pusė rudai juoda, išmarginta tamsiai geltonais zigzagais. Apatinė kūno dalis šviesesnė, išmarginta juodu skersiniu raštu. Uodega labai trumpa, pilka. Kojos pilkos, kojų pirštai gelsvi.

## Biologija

Minta smulkia žuvimi ir vabzdžiais. Dažniausiai medžioja virš vandens tupėdamas ant šakų, šaknų ar rąstų ir laukdamas grobio. Taip pat grobio ieško braidydamas.

Lizdavietės netoli vandens. Lizdus krauna 1,5 – 3 m aukštyje. Lizdas 17 – 22 cm skersmens, seklus. Dėtyje 1 kiaušinis. Jaunikliais rūpinasi abu tėvai.

Kartos trukmė – 6,7 m.

## Apsauga

Pasaulinės gamtos apsaugos organizacijos duomenimis zebrinis baublys yra beveik nykstanti rūšis.

Populiacijos mažėjimo priežastys:
* žemės ūkio plėtra: perimvietėms tinkamose vietose įrengiamos ganyklos galvijams, auginama soja;
* Venesueloje paukštis yra medžiojamas;
* neteisėtas miškų kirtimas.

## Šaltiniai
Linkaičių I (Jauneikių) tvenkinys

**Linkaičių I (Jauneikių) tvenkinys** – tvenkinys Lietuvoje, Joniškio rajone, 7 km į pietvakarius nuo Joniškio. Sudarytas užtvenkus Sidabros upę (Platonio intakas) 40,5 km nuo jos žiočių. Tvenkinio ilgis iš pietvakarių į šiaurės rytus – 1,42 km, plotis – iki 0,24 km. Altitudė 65,3 m. Krantai žemi, apaugę medžiais ir krūmais. Aplinkui plyti dirbami laukai. Priešsroviui už 1,8 km telkšo didesnis Linkaičių II tvenkinys. Pietvakariuose yra Linkaičių gyvenvietė. Aplink įsikūrę kaimai: Jauneikiai, Ivanuvka, Sliekiai. 

Tvenkinys įrengtas 1976 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Hufufas

**Hufufas** () – miestas Saudo Arabijos šiaurės rytuose, Rytų provincijoje, Hasos oazėje. Transporto mazgas (geležinkelio stotis, oro uostas). Datulių apdirbimas (vienas pagrindinių datulių gamintojų pasaulyje). Tradicinė aukso, vario ir sidabro dirbinių, ginklų, audinių gamyba. Apylinkėse auginami dautuliniai finikai, kviečiai, ryžiai, vynuogės, miežiai, veisiami arabų arkliai. Į vakarus nuo Hufufo driekiasi didžiausia pasaulyje naftingoji sritis – Havaras.

Dauguma Hufufo gyventojų – sunitai, bet yra dalis nuo seno čia gyvenančių šiitų. Hufufas nuo seno garsėjo savo šilko, vilnos, medvilnės dirbiniais, sidabriniais kavinukais bei datulėmis.

## Šaltiniai
Grėdigas

**Grėdigas** () – vakarų Austrijos miestas, esantis Zalcburgo žemėje.

## Istorija
Pirmas vietovės paminėjimas rašytiniuose šaltiniuose 790 m. 

Ši teritorija priklausė bažnyčiai ir ją valdė vyskupai. Čia buvo pastatytas vienuolynas ir tvirtovė, saugojusi nuo užpuolikų.

Vėliau šios žemės buvo prijungtos prie Habsbrugų imperijos.

## Sportas

### Futbolas
* SV Grödig – futbolo klubas. 2013 m. debiutavo Austrijos Bundeslygoje.
* Untersberg-Arena – futbolo stadionas.

## Išnašos

## Nuorodos
* Miesto svetainė
Maldenių tvenkinys

**Maldenių tvenkinys** – tvenkinys Lietuvoje, Joniškio rajone, 7 km į vakarus nuo Joniškio. Sudarytas užtvenkus Platonio upę (Lielupės intakas) 60,3 km nuo jos žiočių. Tvenkinio ilgis iš pietų į šiaurę – 1,6 km, plotis – iki 0,22 km. Altitudė 59 m. Krantai žemi. Pasroviui už 1,8 km telkšo Smalių tvenkinys, į šiaurę – nedidelis Buivydžių tvenkinys. Pietinis krantas ir dalis vakarinio bei rytinio krantų užpelkėję, apaugę medžiais ir krūmynais. Aplinkui plyti dirbami laukai. Vakarinėje pakrantėje įsikūręs Maldenių kaimas, šiaurinėje – Buivydžiai. 

Tvenkinys įrengtas 1975 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
2012–2013 m. Premyer Liqası

**[[2012]]–[[2013]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2012 m. rugpjūčio 4 d., baigėsi 2013 m. gegužės 20 d. Dalyvavo 12 komandų.

## Formatas
* Pirmame etape buvo sužaisti du ratai (22 turai).
* Po pirmojo etapo čempionatas skeliamos pusiau. (Stipriųjų grupė ir silpnųjų.)
* Antrame etape stipriosios komandos kovoja dėl apdovanojimų, o silpnosios savo grupėje kovoja dėl išlikimo.

## Turnyrinė lentelė
### I etapas

### II etapas
#### Stipriųjų grupė

#### Silpnųjų grupė

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2012-2013 m. sezonas
Okadzakis

**Okadzakis** () – miestas Japonijoje, Aičio prefektūroje, 400 km į pietryčius nuo Tokijo.

## Istorija
Archeologiniai radiniai rodo, kad vietovė buvo gyvenama paleolito laikotarpiu. Sengoku laikotarpiu miestas pasireiškė kaip svarbi stotis kelyje tarp Edo ir Kioto. Po Meidži restauracijos modernus Okadzakio miestas buvo įkurtas 1889 m. Aičio prefektūroje, Nukatos rajone. 1914 m. Okadzakis prisijungė prie kaimyninio Hirohatos miesto. 1916 m. liepos 1 d. suteiktos miesto teisės.

Miestas patyrė didelę žalą per 1944 m. Tonankajaus ir 1945 m. Mikavos žemės drebėjimus. Antrojo pasaulinio karo metais amerikiečiai sunaikino didžiumą miesto centro.

2006 m. Nukatos miestas buvo sujungtas su Okadzakiu.

## Miesto simboliai
Oficialūs miesto simboliai: medis – juodoji pušis, gėlė – visterija, paukštis – kielė.

## Miestai partneriai
* , Niuport Bičas
* , Udevala
* , Hohotas
Udžainas

**Udžainas** () – miestas vidurio Indijoje, Madhja Pradešo valstijoje, šiaurinėse Vindhjos kalnų pašlaitėse, prie Kšipros upės. Tai svarbiausias istorinės–geografinės Malvos srities miestas. Transporto mazgas (geležinkelių, plentų sankirta). Tekstilės, maisto pramonė, tradiciniai amatai. Veikia 3 universitetai.

Udžainas svarbus hinduistų religinis centras. Yra miesto globėjo Kala Bhairavos šventykla, viena svarbiausių Indijos šaivų šventyklų Mahakalešvaro Džjotirlinga. Taip pat yra XVIII a. astronominė observatorija (Veda šala), XV a. Kaliadeho rūmai. Kas 12 metų Udžaine vyksta kumbha melos šventė (ties Kšipros upės ghatais).

## Istorija
Udžaino miestas išaugo apie VII a. pr. m. e. kaip Malvos karalystės centras. Miestą supo 12 m aukščio siena ir gynybinis griovys. Udžainas tapo svarbiu mokslų, menų, religiniu centru. Čia kūrė legendinis Udžaino karalius Bhartharis, mieste galimai gyveno poetas Kalidasa, scenaristas Bhasa. 1235 m. miestą užėmė ir nuniokojo musulmonai. XVIII a. užkariautas marathų.

## Šaltiniai
Udaipuras

**Udaipuras** () – miestas vakarų Indijoje, Radžasthane, 250 km į šiaurės vakarus nuo Alahabado, Aravalės kalnų, skiriančių nuo Taro dykumos, pietinėse pašlaitėse. Udaipuras dar vadinamas „ežerų miestu“, nes jį supa 5 ežerai – Fateh Sagara, Pičhola, Svarūp Sagara, Dūdh Talajus ir Rangsagara. Yra oro uostas, geležinkelio stotis, plentų mazgas. Žemės ūkio žaliavų perdirbimas, audinių, žiestuvų gamyba. Vystomas turizmas.

Udaipuras garsėja savo paveldu ir vaizdingais kraštovaizdžiais. Yra XVI a. vid. Pičholos ežero pakrantėje pastatyti karališkieji rūmai, XVIII a. vidury Pičholos pastatyti Ežero rūmai, XIX a. ant uolos pastatyti Musonų rūmai, XVI–XVII a. Džago (karaliaus Džagatsingho I) šventykla, IX a. džainų šventykla (skirta tirthankarai Rišabhadevui), XVII a. Džagadišo (Džaganathos) šventykla, karaliaus Pratapo centras, keletas fontanų, kitų šventyklų, zoologijos sodas.

Religinė gyventojų sudėtis: hinduistai – 72,9 %, musulmonai – 15,67 %, džainai – 9,86 %, sikhai – 0,8 %. Plačiausiai vartojamos kalbos – hindi ir mevarų kalba.

## Istorija

Udaipurą 1559 m. įkūrė karalius (maharana) Udaisinghas II. Miestas tapo Mevaro karalystės sostine, svarbiu kultūriniu ir prekybiniu centru. Sostinė įkurta strategiškai svarbioje vietoje, kalnų ir ežerų apsuptyje, o 1567 m. apjuosta gynybine siena. XIX a. Udaipuras buvo britams pavaldžios kunigaikštystės sostine.


Evening view, City Palace, Udaipur.jpg|Miesto rūmai vakare
Udaipur Lake India.JPG|Pičholos ežeras ir Ežero rūmai
Udaipur Temple Street (1580568439).jpg|Džagadišo šventykla
Saheliyon-ki-Bari Fountain.JPG|Fontanas miesto sode


## Šaltiniai
Mikšiūnų tvenkinys

**Mikšiūnų tvenkinys** – tvenkinys Lietuvoje, Joniškio rajone, 8 km į pietus nuo Joniškio. Sudarytas užtvenkus Nagos upę (Ašvinės intakas, Virčiuvio baseinas) 7,6 km nuo jos žiočių. Tvenkinio ilgis iš pietvakarių į šiaurės rytus – 1,14 km, plotis – iki 0,22 km. Altitudė 68,5 m. Krantai žemi. Aplinkui plyti dirbami laukai. Šiaurinėje pakrantėje įsikūręs Mikšiūnų kaimas, veikia kaimo turizmo sodyba. Aplinkui yra šie kaimai: Andrešiūnai, Gasčiūnai. Šiaurrytinėje pakrantėje, šalia užtvankos, yra maudykla.

Tvenkinys įrengtas 1988 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Mielaičių tvenkinys

**Mielaičių tvenkinys** – tvenkinys Lietuvoje, Joniškio rajone, 8 km į pietryčius nuo Joniškio. Sudarytas užtvenkus Ašvinės upę (Virčiuvio intakas) 16,7 km nuo jos žiočių. Tvenkinio ilgis iš pietvakarių į šiaurės rytus – 1,25 km, plotis – iki 0,27 km. Yra 0,11 ha miškinga sala. Altitudė 56,5 m. Krantai žemi, apaugę siaura medžių ir krūmų juosta. Aplinkui plyti dirbami laukai. Kiek atokiau nuo tvenkinio įsikūrę kaimai: Mielaičiai, Linksmėnai, Mėdginai, Puslovis. 

Tvenkinys įrengtas 1981 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Rukuižių tvenkinys

**Rukuižių tvenkinys** – tvenkinys Lietuvoje, Joniškio rajone, 7 km į šiaurės rytus nuo Žagarės, Žagarės regioninio parko teritorijoje. Sudarytas užtvenkus Švėtelės upę (Vilkijos intakas) 15,6 km nuo jos žiočių. Tvenkinio ilgis pietų-šiaurės-vakarų kryptimi – 0,56 km, plotis – iki 0,08 km. Altitudė 50,8 m. Krantai žemi, apaugę medžiais. Pietvakarinis tvenkinio galas užpelkėjęs. Rytinėje pakrantėje stūkso Rukuižių miškas. Į vakarus yra Rukuižių kaimas. 

Tvenkinys įrengtas 1970 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
2013–2014 m. Premyer Liqası

**[[2013]]–[[2014]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2013 m. rugpjūčio 2 d., baigėsi 2014 m. gegužės 17 d. Dalyvavo 10 komandų.

## Formatas
* Pakito varžybų sistema. Buvo žaidžiama keturių ratų sistema.

## Turnyrinė lentelė

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2013–2014 m. sezonas
2014–2015 m. Premyer Liqası

**[[2014]]–[[2015]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2014 m. rugpjūčio 9 d., baigėsi 2015 m. gegužės 28 d. Dalyvavo 10 komandų.

## Formatas
* Buvo žaidžiama keturių ratų sistema.

## Turnyrinė lentelė

Pastabos.
* a) Nachičevanės „Araz-Naxçıvan“ pasitraukė iš lygos dėl finansinių problemų. 2014 m. lapkričio 17 d. apie tai pranešta oficialiai. Kadangi klubas sužaidė mažiau nei pusę rungtynių, todėl visi pasiekimai ir rezultatai buvo anuliuoti.
* b) Zakatalos „Simurq“ 2015 m. rugpjūčio mėn. pranešė, kad traukiasi iš pirmenybių ir nedalyvaus 2015–2016 m. pirmenybėse.
* c) Baku „Bakı“ 2015 m. vasarą pranešė, kad išformuojama komanda.

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2014–2015 m. sezonas
Erelio lizdas

**Erelio lizdas** (, angliakalbėse šalyse vadinamas ) − buvęs Vokietijos nacionalsocialistinės darbininkų partijos reprezentacinis kalnų namas, pastatytas 1938 m. Šiuo metu ši vieta yra naudojama kaip kalnų karčiama, kurioje yra įrengta ir paroda apie pastato istoriją. Pastatas stūkso 1834 metrų aukštyje šalia Kėlštaino kalno () viršūnės (jos aukštis 1881 m). Šis pastatas administraciškai priklauso Berchtesgadeno miestui, esančiam Bavarijoje (Vokietija), šalia Austrijos sienos.

Norint patekti į pastatą, reikia važiuoti Kėlštaino keliu ir juo kilti apie 800 metrų. Pakilus reikia eiti tuneliu iki auksinės spalvos lifto ir juo dar kilti 124 metrus arba kopti takeliais.

## Galerija

File:Erelio lizdo tunelis.jpg|Erelio lizdo tunelis
File:Bayerische Alpen 2017-2.jpg|Bavarijos alpės|Vaizdas nuo apžvalgos aikštelės
File:Kehlsteinspitze.jpg|Kėlštaino viršūnė


## Šaltiniai

## Literatūra
* Florian M. Beierl: *Geschichte des Kehlsteins. Ein Berg verändert sein Gesicht.* Plenk, Berchtesgaden 1994, ISBN 3-922590-81-0 (6. überarbeitete und ergänzte Auflage. ebenda 2002).
* Michael E. Seerwald: *Hitlers Teehaus am Kehlstein. Gipfel der Macht? Geschichte in Bildern und Dokumenten.* Beierl, Berchtesgaden 2007, ISBN 978-3-929825-06-0 (*Zeitgeschichte investigativ*).
* Sektion Berchtesgaden im Deutschen Alpenverein (Hrsg.): *Kehlsteinhaus* in: ''125 Jahre Sektion Berchtesgaden des Deutschen Alpenvereins 1875–2000.'' 2000, S. 105–106 (PDF; 17 MB).

## Nuorodos

* Oficialus puslapis ,
Normantėlių tvenkinys

**Normantėlių tvenkinys** – tvenkinys Lietuvoje, Joniškio rajone, 13 km į vakarus nuo Joniškio. Sudarytas užtvenkus Lankos upę (Kivės intakas, Vilkijos upės baseinas) 12,7 km nuo jos žiočių. Tvenkinio ilgis iš pietų į šiaurę – 1,05 km, plotis – iki 0,17 km. Yra 0,18 ha miškinga sala. Altitudė 65,9 m. Krantai žemi, daug kur apaugę medžiais ir krūmais. Aplinkui plyti dirbami laukai. Pietinėje pakrantėje stūkso Beržynės miškas ir įsikūręs Normantėlių kaimas, veikia kaimo turizmo sodyba. Į šiaurę yra Normančių kaimas. 

Tvenkinys įrengtas 1981 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
„Lietuvos ryto“ redakcijos sprogdinimas

**„Lietuvos ryto“ redakcijos sprogdinimas** – 1995 m. rudenį įvykdytas rezonansinis nusikaltimas. Per jį sprogdintas „Lietuvos ryto“ redakcijos priestatas.

## Prielaidos
1995 m. laikraštis publikavo žurnalistų tyrimus apie Lietuvos organizuotą nusikalstamumą. Tyrimas „Kauno nusikalstamas pasaulis: įtakos sferų dalybos pažymėtos krauju“ (aut. Arvydas Lekavičius) atskleidė nusikaltėlių ryšius su sovietų armija.

Pasak darbuotojos Bronės Vainauskienės, prieš sprogdinimą redakcija sulaukė grasinimo susprogdinti.

## Sprogdinimas
Sprogdinta prie redakcijos buhalterijos. Redakcijos budintis išvengė smūginės sprogimo bangos.

## Tyrimas
Po sprogimo redakcijos patalpos buvo užplombuotos. Kitą dieną po sprogdinimo policijai pranešta apie kitą sprogmenį, jo nerasta.

Tyrimą apsunkimo sprogimo išvakarėse, dėl remonto, nusuktos gretimo Vilniaus banko stebėjimo kameros, įprastai apimančios plotą, kuriame padėtas sprogmuo. B. Vainauskienės teigimu, tyrimui paimti jos užrašai, telefonų knygelė.

Išpuolio organizuotojai ir motyvai neišaiškinti. Pasak ilgamečio Organizuoto nusikalstamumo tyrimo tarnybos vyresniojo komisaro Aleksejaus Pogorelskio, tikėtina, sprogdinimą užsakė nepatenkinti žurnalistiniais tyrimais žmonės, o sprogdinimai tada buvo populiari nusikalstamų grupuočių poveikio priemonė. B. Vainauskienė sprogdinimą lygina su kitais neištirtais to laikotarpio nusikaltimais – Kryžkalnio memorialo sprogdinimu, Bražuolės diversija, Juro Abromavičiaus nužudymu – bei teigia mananti, jog šie įvykiai susiję.

Be keršto už publikuotus tyrimus iškeltas ir susidorojimo su konkurentais motyvas: terorizmu įtarti ir laikraščio tuometiniai konkurentai – dienraštis „Respublika“. Viena iš LR prokuratūros iškeltų versijų sieta su finansais, esą sprogimu norėta sunaikinti buhalterinius dokumentus. Nors sprogmuo padėtas prie buhalterijos, jos dokumentų sprogimas nepalietė.

## Pasekmės
Redakcijai, kaip nukentėjusiai nuo terorizmo akto, iš valstybės lėšų skirta kompensacija baigti statyboms.

## Šaltiniai
2016–2017 m. Premyer Liqası

**[[2016]]–[[2017]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2016 m. rugpjūčio 6 d., baigėsi 2017 m. gegužės 29 d.

* Dalyvavo 8 komandos. (Dviem mažiau, nei ankstesnį sezoną.)

## Formatas
* Buvo žaidžiama keturių ratų sistema.

## Turnyrinė lentelė

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2016–2017 m. sezonas
Səbail FK

**Baku futbolo klubas „Sabail“ arba „Səbail“** – Azerbaidžano futbolo klubas iš Baku miesto. Pagrindinė klubo ekipa rungtyniauja aukščiausioje šalies lygoje (), o dubleriai – Pirmoje lygoje (). Namų rungtynes žaidė „Bajilo“ stadione (), talpinančiame 5 tūkst. žiūrovų. Kiti šaltiniai nurodo, kad talpina 3,2 tūkst. ži9rovų.

## Istorija
Klubas įkurtas 2016 m. 2016–2017 m. sezone žaidė Pirmoje lygoje (antra pakopa), kur užėmė antrąją vietą. Po sezono buvo perkelti į aukščiausią šalies divizioną.

Nuo 2017–2018 m. sezono rungtyniavo Premier lygoje (I). 2021–2022 m. klube žaidė lietuvis Domantas Šimkus.

2024–2025 m. sezone tarp dešimties dalyvių liko paskutinėje vietoje ir iškrito į žemesnį divizioną.

Nuo 2025–2026 m. sezono varžėsi Birinci Liqası (II).

## Pasiekimai

## Sezonai

|}
* Šaltiniai: 

## Lietuviai
* Edgaras Žarskis, gynėjas (2017 m.)
* Domantas Šimkus, saugas (2021–2022 m.)

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 
* Aprangos gamintoja – Jako firma.

## Išnašos

## Nuorodos
* ****
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Ruggiero di Lauria

**Ruggiero di Lauria** – italų admirolas, tarnavęs Aragonui. Vadovavo Aragono karūnos laivynui Sicilijos mišparų kare. Laikomas sėkmingiausiu ir talentingiausiu viduramžių jūrų karo taktiku. Katalonų kalba dar vadinamas Roger de Llúria.

## Biografija
Rudžeras di Lauria gimė Laurijoje arba Skalėjoje pietinėje Italijoje. Jis buvo Sicilijos karalytės didžiojo juticiarijaus Riccardo di Lauria ir Konstancijos Sicilietės auklės Donos Belos sūnus. Rudžero di Lauria tėvas tarnavo Sicilijos karaliui Manfredui iš Štaufenų dinastijos. Kai paskutinis Štaufenų atstovas Konradinas 1268 m. Neapolyje buvo nukirsdintas, jis su motina ir kitais gibelinais pabėgo į Barseloną (Katalonijos kunigaikštystėje), kuri tuo metu priklausė Aragono karūnai.
Čerkesas (reikšmės)

**Čerkesas:**
* Čerkesas – Kaukazo tautos atstovas

## Pavardė

* Juozas Čerkesas-Besparnis – poetas, publicistas
* Kęstutis Čerkesas – Šiaulių politikas
Suljana

**Suljana** () – miestas šiaurės vakarų Peru, Piuros departamente, 38 km į šiaurę nuo Piuros, Čiros upės slėnyje; provincijos centras. Žemės ūkio regiono prekybinis centras. Veikia 2010 m. įsteigtas universitetas. Yra 1942 m. pastatyta modernistinė bažnyčia. 27 km nuo miesto įrengta Poečoso tvenkinių ir hidroelektrinių kaskada.

## Istorija

Gyvenvietę 1783 m. įkūrė vyskupas Baltasaras Chaimė Martinesas Kompanjonas ir pavadino *Santísima Trinidad de La Punta*. Gyvenvietė atsirado iš kelių sujungtų krikščioniškų misijų. 1826 m. La Punta gavo miestelio statusą, o 1868 m., tada jau Suljanos vardu, gavo miesto statusą.

## Sportas
* Alianza Atlético – futbolo klubas; rungtyniavęs aukščiausioje lygoje;
* Namų rungtynes žaidžia Melanio Coloma stadione (), talpinančiame 8 tūkst. žiūrovų.

## Šaltiniai
Smalių tvenkinys

**Smalių tvenkinys** – tvenkinys Lietuvoje, Joniškio rajone, 7 km į šiaurės vakarus nuo Joniškio. Sudarytas užtvenkus Platonio upę (Lielupės intakas) 56,8 km nuo jos žiočių. Tvenkinio ilgis iš pietų į šiaurę – 1,73 km, plotis – iki 0,3 km. Altitudė 53,5 m. Tvenkinio krantai žemi, pelkėti, apaugę medžiais ir krūmynais. Aplinkui plyti dirbami laukai. Įsikūrę šie kaimai: Bertaučiai, Smaliai, Buivydžiai, Valiūnai, Mergiūnai. Pietuose eina kelias . 

Tvenkinys įrengtas 1975 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Varzea Grandė

**Varzea Grandė** () – miestas vidurio–vakarų Brazilijoje, Mato Grose, 7 km į vakarus nuo Kujabos (jos priemiestis), šalia Kujabos upės. Tai antras pagal dydį valstijos miestas. Įsikūręs plačiose užliejamose Kujabos upės slėnio savanose (varzėjoje). Varzea Grandėje yra įsikūręs Kujabos tarptautinis oro uostas. Žemės ūkio regiono prekybinis centras (gyvulininkystė, žuvininkystė). Maisto (mėsos apdirbimo, gėrimų, ryžių, malimo), elektronikos, keramikos pramonė.

## Istorija

Varzea Grandė įkurta 1867 m., Trigubo Aljanso karo metu, kaip Kujabos ir apylinkių paragvajiečių įkalinimo vieta. 1948 m. Varzea Grandė kaip atskira savivaldybė atskirta nuo Kujabos.

## Šaltiniai
Ričmondas (Virdžinija)

**Ričmondas** () – miestas Jungtinių Amerikos Valstijų rytuose, prie Džeimso upės; Virdžinijos valstijos sostinė. Ričmondas įsikūręs 158 km į pietus nuo Vašingtono, Krioklių juostoje. Yra Ričmondo tarptautinis oro uostas (Sandstaune), geležinkelių ir plentų mazgas, upinis uostas. Tabako, tekstilės, chemijos pramonė, veikia „Dominion“ šiluminė jėgainė. Veikia keletas universitetų (Virdžinijos Sandraugos, Ričmondo ir kt.) bei kolegijų, botanikos sodas, Virdžinijos mokslo, meno muziejai, kapitolijus, 1741 m. pastatyta Šv. Jono medinė bažnyčia.

Rasinė gyventojų sudėtis (2010 m.): 50,6 % – juodaodžiai, 40,8 % – baltieji, 6,3 % – lotynoamerikiečiai, 5 % – azijiečiai.

## Istorija

XVII a. dabartinio Ričmondo vietoje buvo svarbi Pouhatanų konfederacijos gyvenvietė. 1609 m. ir 1610–1611 m. čia mėgino įsikurti kolonistai iš Džeimstauno. 1737 m. įkurtas dabartinis Ričmondo miestas ir pavadintas pagal Londono rajoną Ričmondą. 1742 m. gyvenvietei suteiktas miestelio statusas. 1775 m. Patrikas Henris prie Ričmondo bažnyčios pasakė savo žymiąją kalbą, po kurios Virdžinija prisijungė prie JAV nepriklausomybės kovos. 1780 m. Virdžinijos sostinė perkelta iš Viljamsburgo į Ričmondą. Amerikos pilietinio karo metais, 1861–1865 m. Ričmondas buvo laikinąja Amerikos Valstijų Konfederacijos sostine.

## Šaltiniai
Vilkiaušio tvenkinys

**Vilkiaušio tvenkinys** – tvenkinys Lietuvoje, Joniškio rajone, 6 km į pietvakarius nuo Joniškio. Sudarytas užtvenkus Vilkiaušio upę (Sidabros intakas) 5,9 km nuo jos žiočių. Tvenkinio ilgis iš pietų į šiaurę – 0,65 km, plotis – iki 0,16 km. Altitudė 62,9 m. Krantai žemi, užpelkėję, apaugę mišku (Vilkiaušio miškas), – tik vakarinėje pakrantėje plyti dirbami laukai. Į šiaurę yra Ežeikių kaimas. Šiaurrytinėje pakrantėje, šalia užtvankos, įrengta poilsiavietė.

Tvenkinys įrengtas 1970 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Mangalūru

**Mangalūru** (), dar žinomas kaip ***Mangaloras*** (), ***Kudla*** (tul. ಕುಡ್ಲ) – miestas pietų Indijoje, Karnatakoje, Arabijos jūros pakrantėje (Malabaro krante), Tulu Nadu krašte (tulų žemėse), prie Netravatės ir Gurupuros žiočių. Tai svarbiausias Karnatakos jūrinis uostas – išvežama kava, anakardžiai, santalas, prieskoniai. Vystoma tradicinė puodininkystė ir keramika, kavos ir kitų žemės ūkio žaliavų perdirbimas, veikia cheminių trąšų gamykla. Turizmas.

Mangalūru garsėja gerais paplūdimiais. Yra miesto globėjos Mangaladevi šventykla (IX a.), taip pat Šivos Gokarnathešvaros (Kurdolyje, 1912 m.), Šivos Mandžunathos (Kadryje) šventyklos, Šv. Aloyzo koplyčia (1878 m.), Šv. Rožinio Mergelės katedra (1568 m.), stebėjimo bokštas (1784 m.).

## Gyventojai

Religinė gyventojų sudėtis (2011 m.): hinduistai – 68,99 %, musulmonai – 17,4 %, krikščionys – 13,15 %, džainai – 0,21 %. Plačiausiai vartojamos kalbos – tulų (35,09 %), konkanių (15,58 %), kanadų (11,12 %), malajalių (8,07 %), tamilų (1,69 %).

## Istorija

I–VI a. graikų šaltiniuose minimas Malabaro kranto uostas *Nitrias* ar *Nitra* (plg. per miestą tekančią Nitravatės upę), taip pat *Mangarouth*. Uostas buvo svarbus pipirų išvežimo taškas. IV a. miestas pateko į Kadambų dinastijos įtaką, o vėliau čia iškilo vietinė Alupų dinastija, kurios viena iš sostinių buvo Mangalūru. 1342 m. miestą (pavadintas *Manjarur*) aplankė žymus keliautojas Ibn Batuta, o 1506 m. – italas Ludovikas di Vartema.

1498 m. Šv. Marijos saloje netoli Malgalūru išsilaipino Vaskas da Gama. 1526 m. Lopo Vazo de Sampajaus vadovaujami portugalai užėmė Mangalūru miestą. 1695 m. miestą nusiaubė arabai. 1763 m. pateko į Maisūro karalystę. XIX a. pateko britų valdžion.


Panambur Beach Mangalore.jpg|Panamburo paplūdimys
Rosario Cathedral.jpg| Šv. Rožinio Mergelės katedra
Mangalore Port (4531088758).jpg|Mangalūru uostas
Milagres church.jpg|Stebuklingosios Mergelės Marijos katedra


## Šaltiniai
Žagarės tvenkinys

**Žagarės tvenkinys** – tvenkinys Lietuvoje, Joniškio rajone, Žagarėje, Žagarės regioniniame parke. Sudarytas užtvenkus Švėtės upę (Lielupės intakas) 86 km nuo jos žiočių. Tvenkinio ilgis pietvakarių į šiaurės rytus – 0,89 km, plotis – iki 0,07 km. Altitudė 60,2 m. Krantai neaukšti, apaugę pavieniais medžiais. Į pietryčius yra buvusio Žagarės dvaro sodyba. Pietvakarinėje pakrantėje stovi Žagarės II šv. Petro ir Pauliaus bažnyčia. Tvenkinio galą kerta kelias  su Žagarės tiltu, o užtvankos pylimu eina kelias  su Žagarės užtvankos tiltu. Rytinėje pakrantėje, netoli užtvankos, yra paplūdimys.

## Šaltiniai
Petraičių tvenkinys (Joniškis)

**Petraičių tvenkinys** – tvenkinys Lietuvoje, Joniškio rajone, 4 km į šiaurę nuo Skaistgirio. Sudarytas užtvenkus bevardį upelį 0,44 km nuo jo įtekėjimo į kitą bevardį upelį (Vilkijos intaką). Tvenkinio ilgis iš šiaurės vakarų į pietryčius – 0,31 km, plotis – iki 0,11 km. Altitudė 51,7 m. Krantai žemi. Tvenkinys užpelkėjęs, apaugęs medžiais ir krūmynais. Aplinkui plyti dirbami laukai. Įsikūrę Bandorių ir Petraičių kaimai.

## Šaltiniai
Kalnelio tvenkinys

**Kalnelio tvenkinys** – tvenkinys Lietuvoje, Joniškio rajone, 3,5 km į vakarus nuo Joniškio, Kalnelio gyvenvietėje. Sudarytas užtvenkus Sidabros upę (Platonio intakas) 34,9 km nuo jos žiočių. Tvenkinio ilgis iš vakarų į rytus – 0,56 km, plotis – iki 0,1 km. Vakarinis tvenkinio galas gausiai užžėlęs vandens augalija. Altitudė 54,5 m. Krantai žemi. Į pietus plyti dirbami laukai.

## Šaltiniai
Zirə FK

**Baku „Zira“ („Zirə“)** – Azerbaidžano futbolo klubas iš Baku miesto.

## Istorija

Klubas įkurtas 2014 m. liepos 28 d. 2014–2015 m. sezone žaidė Pirmoje lygoje (II), kur užėmė penktąją vietą. 

2015–2016 m. sezone debiutavo Premyer Liqası, kur užėmė antrąją vietą. 2016-2017 m. sezone liko ketvirtoje vietoje.

### Rezultatai
; Pastarųjų metų sezonai

## Pasiekimai

## Sezonai

|}
* Šaltiniai: 

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 
* Aprangos gamintoja – Joma firma.

## Išnašos

## Nuorodos
* ****
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
2017–2018 m. Premyer Liqası

**[[2017]]–[[2018]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2017 m. rugpjūčio 11 d., baigėsi 2018 m. gegužės 19 d.

* 2017–2018 m. dalyvavo 8 komandos.

## Formatas
* Buvo žaidžiama keturių ratų sistema.

## Pokyčiai
* Lygoje debiutavo Baku „Səbail“. 
* Iškrito AZAL PFK.

## Turnyrinė lentelė
*  Čempionais tapo Qarabağ.

## 2017–2018 m. Pirma lyga
* **Pirma lyga** – antros pakopos futbolo pirmenybės šalyje.
* Dalyvavo 10 komandų.
### Komandų rikiuotė
* Nugalėtojais tapo Khazar Baku. (Nesugebėjo licencijuotis ir į eilito divizioną nepateko.) 
* Sabah liko 5 vietoje, bet sėkmingai licencijavosi ir perėjo į Premjer lygą.

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurė
: 2017-2018 m. Premjer lyga
* Premjer Liga FLASHSCORE
* Taurės turnyras FLASHSCORE
Cinamoninis baublys

**Cinamoninis baublys** (*Ixobrychus cinnamomeus*) – garninių (*Ardeidae*) šeimos paukštis.

## Paplitimas
Paplitęs Bangladeše, Brunėjuje, Kambodžoje, Kinijoje, Indijoje, Indonezijoje, Japonijoje, Šiaurės Korėjoje, Pietų Korėjoje, Laose, Malaizijoje, Maldyvuose, Mianmare, Pakistane, Filipinuose, Singapūre, Šri Lankoje, Taivane, Tailande, Rytų Timore ir Vietname. Populiacijoje 130 000-2 000 000 individų.

## Išvaizda
Kūnas siauras, ištįsęs. Smulkus garninis paukštis: kūno ilgis 40 – 41 cm, atstumas tarp sparnugalių 49 cm, sveria apie 164 g. Viršutinė kūno pusė yra rudos spalvos, o apatinė – tamsiai gelsva. Patelė yra sodriau ruda. Snapas gelsvas. Kojos it o pėdos – žalios. Rainelė geltona, vyzdžiai horizontalūs.

## Biologija
Vienišius, baikštus paukštis. Buveinė – ryžių laukai, pelkės, nendrynai, dažnai laikosi netoli gyvenviečių. Minta gyvūniniu maistu: žuvimi, moliuskais, varlėmis, vabzdžiais ir vėžiagyviais. Grobio, dažniausiai, ieško naktį, prieš aušrą. Lizdą krauna iš nendrių, viksvų, plonų šakelių, o iškloja lapais. Lizdavietė ant kupstų, žemuose medžiuose, krūmuose, netoli vandens. Dėtyje 3 – 5 kiaušiniai. Inkubacija – 23 dienos, peri abu tėvai.

## Šaltiniai

## Nuorodos
* Cinamoninis baublys, HBW, anglų k.
* Cinamoninis baublys, Planet of Birds, anglų k.
Macudas

**Macudas** () – miestas Japonijoje, Čibos prefektūroje, 30 kilometrų į vakarus nuo Tokijo.

## Istorija
Vieta aplink Macudą buvo apgyvendinta nuo priešistorinių laikų, tai įrodo archeologų rastos liekanos iš Džiomon laikotarpio. Macudas buvo įkurtas po Meidži restauracijos 1878 m. Čibos prefektūroje, Higašikacušikos apskrityje. 1939 m. spalio 1 d. Macudas įgijo miesto statusą.

Šiuo metu Macudas yra trečias pagal dydį miestas Čibos prefektūroje.

## Miesto simboliai
Oficialūs miesto simboliai: medžiai – eukaliptas, sakura; gėlės – azalija, hortenzija, paukščiai – uralinė pelėda, šelmeninė kregždė.

## Miestai partneriai
*  Boks Hilas, Australija
*  Kurajošis, Japonija

## Šaltiniai
Dryžanugaris baublys

**Dryžanugaris baublys** (*Ixobrychus involucris*) – garninių (*Ardeidae*) šeimos paukštis.

## Paplitimas
Paplitęs Argentinoje, Bolivijoje, Brazilijoje, Čilėje, Kolumbijoje, Prancūzijos Gvianoje, Paragvajuje, Peru, Suriname, Trinidade ir Tobage, Urugvajuje ir Venesueloje.

## Išvaizda
Kūnas yra siauras, ištįsęs. Kūno ilgis siekia nuo 28 iki 33 centimetrų, o svoris – nuo 73 iki 104 gramų. Kaklas ilgas, įtrauktas. Kūnas yra šviesiai rudos spalvos. Nugara išmarginta juodais išilginiais dryžiais, o sparnai – tamsiai geltonais. Plasnojamųjų plunksnų viršūnės yra juodos spalvos. Pakaušis tamsesnis, per vidurį juodas dryžis. Kaklo priekyje tamsūs dryžiai. Kūno apačia išmarginta šviesiais, išilginiais dryžiais. Snapas yra žalsvai geltonas. Rainelė geltona.

## Biologija
Vienišius, sėslus paukštis. Aptinkamas nendrėmis, viksvomis ar tankia augalija apaugusiose drėgnose vietovėse. Minta smulkia žuvimi, žirgeliais, vabalais. Dažniausiai grobio ieško naktį. Lizdavietė yra 50 cm aukštyje virš žemės paviršiaus. Lizdą krauna iš sausų šakų, nendrių. Dėtyje 3 – 4 kiaušiniai.

## Šaltiniai
Bandorių tvenkinys

**Bandorių tvenkinys** – tvenkinys Lietuvoje, Joniškio rajone, 5 km į šiaurę nuo Skaistgirio. Sudarytas užtvenkus V-1 upelį (Vilkijos intakas, Švėtės baseinas) 50 m nuo jo žiočių. Tvenkinio ilgis iš vakarų į rytus – 0,21 km, plotis – iki 0,1 km. Yra 6 a sala. Altitudė 46,9 m. Krantai žemi, ištisai apaugę medžiais ir krūmais. Tvenkinys apsuptas miško, šiaurinėje pakrantėje įsikūręs Bandorių kaimas. Šiaurrytiniu pakraščiu eina kelias . Žemiau užtvankos prasideda Vilkijos hidrografinis draustinis.

## Šaltiniai
Buivydžių tvenkinys

**Buivydžių tvenkinys** – tvenkinys Lietuvoje, Joniškio rajone, 8 km į vakarus nuo Joniškio, Buivydžių kaime. Sudarytas užtvenkus Kukulyno upelį (Platonio intakas) 0,35 km nuo jo žiočių. Tvenkinio ilgis iš vakarų į rytus – 0,44 km, plotis – iki 0,06 km. Altitudė 57,1 m. Krantai žemi, vietomis apaugę krūmais. Aplinkui plyti dirbami laukai. Į pietus yra didesnis Maldenių tvenkinys. Tvenkinio pylimu eina kelias .

## Šaltiniai
Ramoškių tvenkinys

**Ramoškių tvenkinys** – tvenkinys Lietuvoje, Joniškio rajone, 2 km į šiaurę nuo Skaistgirio. Sudarytas užtvenkus Vilkijos upę (Švėtės intakas) 28 km nuo jos žiočių. Tvenkinio ilgis iš pietų į šiaurės rytus – 0,6 km, plotis – iki 0,12 km. Altitudė 52,5 m. Krantai žemi, apaugę medžiais ir krūmais. Aplinkui dirbami laukai. Rytinėje pakrantėje įsikūręs Ramoškių kaimas.

## Šaltiniai
2010 m. Allsvenskan

**[[2010]] m. [[Allsvenskan]]** – 2010 m. Švedijos aukščiausiosios futbolo lygos sezonas. Prasidėjo 2010 m. kovo 13 d., baigėsi 2010 m. lapkričio 7 d. Dalyvavo 16 komandų.

## Turnyrinė lentelė
* Malmö FF tapo čempionais.

## Pereinamosios rungtynės
* IF Gavle 2010 m. lapkričio 10 d. išvykoje 1:0 nugalėjo GIF Sundsvall.
* IF Gavle 2010 m. lapkričio 14 d. namie rezultatu 2:0 dar kartą nugalėjo GIF Sundsvall. 
* IF Gavle bendru rezultatu 3:0 nugalėjo varžovus ir išsaugojo vietą elite.

## Taip pat skaitykite
* 2011 m. Superettan
* 2011 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2010 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
Sejidas Hoseinas Nasras

**Sejidas Hoseinas Nasras** (, ; g. 1933 m. balandžio 7 d.) – Irano filosofas, humanitaras, poetas, Vašingtono universiteto profesorius emeritas, tradicionalizmo atstovas.

Gimė karališkojo gydytojo šeimoje Teherane, per motinos giminės liniją siejosi su žymiu XIX a. šiitų dvasininku Šeichu Fazlola Nūriu. Lankė mokyklą Teherane, bet būdamas 13 metų išsiųstas mokytis į JAV (Haistoną, Naująjį Džersį). Toliau studijavo Masačusetso technologijos institute fiziką, pas šio universiteto dėstytoją Džiordžijų de Santilaną studijavo metafiziką ir filosofiją. Sejidas Hoseinas Nasras tapo šveicarų metafiziko Fritjofo Šuono mokiniu, persisėmė perenializmo idėjomis.

1956 m. baigė geologijos ir geofizikos magistro studijas, vėliau Harvardo universitete apsigynė daktaro laipsnį ir parašė pirmąją savo knygą „Mokslas ir civilizacija islame“. 1955 m. Nasras pradėjo dėstyti Harvarde, o būdamas 30-ies tapo profesoriumi. Vėliau grįžo į Iraną, dėstė Teherano universitete, 1972 m. tapo Arja Mehro universiteto rektoriumi. Mokėsi tradicinės islamo žinijos pas to meto garsiausius Irano islamo dvasininkus (Muhamadą Huseiną Tabatabajų ir kt.). Nasras tapo imperatorienės Faros Pehlevi asmeniniu sekretoriumi, buvo įpareigotas įsteigti Imperatoriškąją Irano filosofijos akademiją – pirmąją akademinę instituciją, paremtą tradicionalistinės filosofijos pagrindais. Tuo metu Irane, pas Nasrą rinkdavosi žymūs tradicionalizmo atstovai, Rytų filosofijos tyrėjai (Anri Korbenas, Viljamas Čitikas, Tošihiko Izucu ir kt.).

Po Irano revoliucijos Nasras vėl persikėlė į Vakarus: dirbo Edinburgo, Templo universitetuose, o nuo 1984 m. Džordžo Vašingtono universitete.

Parašė virš 50-ies knygų, kuriose gvildena tradicinės islamo metafizikos, sufizmo, tradicijos ir šiuolaikybės sankirtų klausimus.

## Nuorodos
* Seyyed Hossein Nasr, Kas yra tradicija?, iš anglų kalbos vertė Audrius Beinorius, *[[Liaudies kultūra]]*, 1995, Nr. 5
Skaistgirio karjeras

**Skaistgirio karjeras** – karjero tvenkinys Lietuvoje, Joniškio rajone, Skaistgirio miestelio pietiniame pakraštyje. Sudarytas išeksploatavus dolomito išteklius ir prisipildžius vandens. Tvenkinio ilgis iš šiaurės į pietus – 0,58 km, plotis – iki 0,42 km. Altitudė 60,9 m. Krantai aukštoki, statūs, apaugę krūmais. Į šiaurę ir rytus plyti dirbami laukai. Vandens perteklius nuteka 0,64 km ilgio kanalu į Karnupio upelį (Kivės intakas). Šalia vakarinio kranto telkšo didesnis – Skaistgirio karjeras (40060004), kurio vakariniame  pakraštyje esančiame karjere tebevykdoma dolomito kasyba. Šiauriniu pakraščiu eina kelias . Vakarinėje pakrantėje įrengta poilsiavietė. 

## Šaltiniai
2011 m. Allsvenskan

**[[2011]] m. [[Allsvenskan]]** – 2011 m. Švedijos aukščiausiosios futbolo lygos sezonas. Prasidėjo 2011 m. balandžio 2 d., baigėsi 2011 m. spalio 23 d. Dalyvavo 16 komandų.

## Turnyrinė lentelė
* Helsingborgs IF tapo čempionais.

## Pereinamosios rungtynės

----

----
----

; Syrianska FC nugalėjo bendru dviejų rungtynių rezultatu 4:3 ir išsaugojo vietą 2012 m. Allsvenskan.
----

## Išnašos

## Nuorodos
* svenskfotboll.se Oficiali svetainė
* 2011 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
Pragalvio tvenkinys

**Pragalvio tvenkinys** – tvenkinys Lietuvoje , Akmenės rajone, 2 km į vakarus nuo Akmenės. Sudarytas užtvenkus Pragalvio upę (Dabikinės intakas) 0,65 km nuo jos žiočių. Tvenkinio ilgis iš pietryčių į šiaurės vakarus – 0,9 km, plotis – iki 0,17 km. Altitudė 69 m. Krantai žemi, šiaurinis krantas apaugęs medžiais. Pietinis tvenkinio galas užpelkėjęs, šiauriniame – auga miškelis, vakariniame – įsikūręs Dabikinėlės kaimas ir karjere įrengta Akmenės autokroso trasa, rytuose – Kadagių kaimas ir Akmenės kolektyviniai sodai. Žemiau užtvankos yra įkurtas Akmenės miesto gamtos ir kultūros parkas. Šiaurinėje pakrantėje, šalia užtvankos, įrengtas paplūdimys.

Tvenkinys įrengtas 1976 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
2009 m. Allsvenskan

**[[2009]] m. [[Allsvenskan]]** – 2009 m. Švedijos aukščiausiosios futbolo lygos sezonas. Prasidėjo 2009 m. balandžio 4 d., baigėsi 2009 m. lapkričio 1 d. Dalyvavo 16 komandų.

## Turnyrinė lentelė
* AIK Fotboll tapo čempionais.

## Pereinamosios rungtynės
----

----
----

; Djurgården laimėjo bendru dviejų rungtynių rezultatu 3–2 ir išsaugojo vietą 2010 m. Allsvenskan.
----

## Taip pat skaitykite
* 2009 m. Superettan
* 2009 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2009 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
Karfuras

**Karfuras** () – miestas Haityje, Vakarų departamente, faktinis šalies sostinės Port o Prenso priemiestis. Kartu su Petionviliu ir Delma sudaro Port o Prenso metropolinę teritoriją. Tai daugiausia lūšnynų kvartalai, pasižymintys dideliu nusikalstamumu. Karfuras itin nukentėjo nuo 2010 m. Haičio žemės drebėjimo.
2008 m. Allsvenskan

**[[2008]] m. [[Allsvenskan]]** – 2008 m. Švedijos aukščiausiosios futbolo lygos sezonas. Prasidėjo 2008 m. kovo 30 d., baigėsi 2008 m. lapkričio 9 d. Dalyvavo 16 komandų.

## Turnyrinė lentelė
* FF Kalmar tapo čempionais. Antri buvo Elfsborg Boras. Treti – IFK Goteborg.

## Pereinamosios rungtynės
----

----

; IF Brommapojkarna ir Ljungskile SK bendras rezultatas buvo 1–1. IF Brommapojkarna pateko į Allsvenskan dėka svečiuose pelnyto įvarčio. Ljungskile SK iškrito į žemesnį divizioną.
----

## Taip pat skaitykite
* 2008 m. Superettan
* 2008 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2008 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
2007 m. Allsvenskan

**[[2007]] m. [[Allsvenskan]]** – 2007 m. Švedijos aukščiausiosios futbolo lygos sezonas. Prasidėjo 2007 m. balandžio 6 d., baigėsi 2007 m. spalio 28 d. Dalyvavo 14 komandų.

## Turnyrinė lentelė
* IFK Goteborg tapo čempionais. Antri buvo FF Kalmar. Treti – Djurgarden Stockholm.

## Taip pat skaitykite
* 2007 m. Superettan
* 2007 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2007 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
2006 m. Allsvenskan

**[[2006]] m. [[Allsvenskan]]** – 2006 m. Švedijos aukščiausiosios futbolo lygos sezonas. Prasidėjo 2006 m. balandžio 1 d., baigėsi 2006 m. lapkričio 5 d. Dalyvavo 14 komandų.

## Turnyrinė lentelė
* Elfsborg Boras tapo čempionais. Antri buvo AIK Solna. Treti – Hammarby Stockholm.

## Pereinamosios rungtynės
----

----
----

; IF Brommapojkarna nugalėjo bendru dviejų rungtynių rezultatu 4–1 ir pateko į 2007 m. Allsvenskan.
----

## Taip pat skaitykite
* 2006 m. Superettan
* 2006 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2006 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
2005 m. Allsvenskan

**[[2005]] m. [[Allsvenskan]]** – 2005 m. Švedijos aukščiausiosios futbolo lygos sezonas. Prasidėjo 2005 m. balandžio 9 d., baigėsi 2005 m. spalio 23 d. Dalyvavo 14 komandų.

## Turnyrinė lentelė
* Djurgarden Stockholm tapo čempionais. Antri buvo IFK Goteborg. Treti – FF Kalmar.

## Pereinamosios rungtynės
----

----
----

; GAIS Goteborg nugalėjo bendru rezultatu 2–1 ir pateko į Allsvenskan. Landskrona BoIS iškrito į žemesnį divizioną.''
----

## Taip pat skaitykite
* 2005 m. Superettan
* 2005 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2005 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
2004 m. Allsvenskan

**[[2004]] m. [[Allsvenskan]]** – 2004 m. Švedijos aukščiausiosios futbolo lygos sezonas. Prasidėjo 2004 m. balandžio 9 d., baigėsi 2004 m. spalio 23 d. Dalyvavo 14 komandų.

## Turnyrinė lentelė
* FF Malmo tapo čempionais. Antri buvo BK Halmstad. Treti – IFK Goteborg.

## Pereinamosios rungtynės
----

----
----

; Örgryte IS ir Assyriska FF bendras dviejų rungtynių rezultatas buvo lygus (2–2), bet Örgryte IS išliko Allsvenskan svečiuose pelnyto įvarčio dėka.
----

## Taip pat skaitykite
* 2004 m. Superettan
* 2004 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2004 m. sezonas pagal SOCCERWAY
* RSSSF duomenų bazė (Čempionai ir sezonai);
* Taurės turnyras - RSSSF duomenų bazė
Šaltiškių tvenkinys

**Šaltiškių tvenkinys** – tvenkinys Lietuvoje, Akmenės rajone, 3,5 km į šiaurės rytus nuo Papilės. Sudarytas išeksploatuoto molio karjere. Tvenkinio ilgis iš pietryčių į šiaurės vakarus – 1,04 km, plotis – iki 0,47 km. Altitudė 83,2 m. Pietinis krantas aukštas. Krantai beveik ištisai apaugę krūmais. Vandens perteklius nuteka 1,5 km ilgio kanalu į Pragalvio upę.

Šiaurrytine pakrante eina geležinkelio atšaka į piečiau esantį neišeksploatuoto molio karjerą. Šiaurinėje pakrantėje įsikūręs Šaltiškių kaimas, vakarinėje – Eglesių kaimas. Vakarinėje pakrantėje yra paplūdimys.

Tvenkinys įrengtas 1986 metais.

## Šaltiniai

* Tvenkinių katalogas. Aplinkos apsaugos ministerija. Kaunas, 1998